Bini (grupo)

Ang Bini (naka-istilo na all-caps; dating Star Hunt Academy Girls o SHA Girls) ay isang Filipino girl group na nabuo noong 2019 sa ilalim ng Star Hunt Academy ng ABS-CBN. Ang grupo ay binubuo ng walong miyembro: Aiah, Colet, Maloi, Gwen, Stacey, Mikha, Jhoanna, at Sheena.

Ang Bini ay opisyal na nag-debut noong Hunyo 11, 2021 sa pamamagitan ng kanilang single na "Born to Win", pagkatapos ng dalawang taon na pagsasanay sa ilalim ng Star Hunt Academy. Bago ang kanilang debut, naglabas sila ng pre-debut single na "Da Coconut Nut" noong Nobyembre 2020. Mula noon, nakakuha ng malawakang pagkilala ang grupo at tinawag na "Nation's Girl Group" dahil sa kanilang makabuluhang epekto sa publiko at Pinoy pop. Sila ang naging unang Filipino pop group na may pinakamaraming buwanang tagapakinig sa Spotify, at ang unang nanguna sa Billboard's Philippine Songs chart. Noong 2025, nakaipon sila ng isang bilyong all-time stream sa Spotify.

Noong Hunyo 9, 2024, nakapasok ang Bini sa Top Artist Global Chart sa Spotify sa ika-193 na puwesto, kung saan sila ang unang Pilipinong grupo na nakamit ang rekord. Ang grupo din ang naging unang Pilipinong grupo na nanguna sa Spotify Philippines' Daily Top Artists chart noong Hunyo 14, kung saan nalagpasan nila si Taylor Swift.

 Pangalan at mga miyembro 
kanan|120px|thumb|Opsiyal logo ng Bini
Ang pangalan ng grupo ay kinuha mula sa salitang Tagalog na binibini, na nangangahulugang "batang babae", hango sa pananaw ng grupo na "ilangkap ang ideya ng isang modernong Filipina - mabait, mabangis, malaya, at may kaalaman".

Ang mga tagahanga ng Bini ay kilala bilang "Bloom(s)", kadalasang inilarawan sa pangkinaugalian bilang BL∞M(S), na may infinity na simbolo na pinalitan ang dalawang O. Ang istilong ito ay hango sa parola ng grupo na "Walo hanggang dulo".

 Mga miyembro 
PangalanPosisyonAiahvisual, main rapper, sub vocalistColetmain vocalist, lead rapper, lead dancerMaloimain vocalistGwenlead vocalist, lead rapperStaceymain rapper, lead dancer, sub vocalistMikhamain rapper, lead dancer, visualJhoannaleader, lead vocalist, lead rapperSheenamain dancer, sub vocalist, bunso (youngest)

 Kasaysayan 

 2018–2020: pagbuo, mga pre-debut activity 
Bilang bahagi ng kanyang paniniwala na "may lugar ang talento ng mga Pilipino sa pandaigdigang entablado", nagkaroon ng ideya si Laurenti Dyogi, Pinuno ng Entertainment Production ng ABS-CBN, na bumuo ng isang training camp kung saan ang mga kabataang nagnanais na maging mga superstar ay "maaaring bumuo o higit pang mahasa ang kanilang mga talento." Noong 2018, inilunsad ng ABS-CBN ang Star Hunt Academy (SHA), na mayroong 250 na nag-audition sa pagitan ng edad na 16 at 19 na taong gulang mula sa buong Pilipinas. Mula sa grupong ito ng mga nag-audition, na may mga rekomendasyon mula sa mga talent scout, napili ang unang hanay ng 12 babae bilang mga SHA trainee. Bagama't sa una ay binalak ni Dyogi na mag-debut ng isang siyam na miyembrong idol girl group, sa kalaunan ay nabawasan ito sa walong babae: Aiah Arceta, Colet Vergara, Maloi Ricalde, Gwen Apuli, Stacey Sevilleja, Mikha Lim, Jhoanna Robles, at Sheena Catacutan. Sa walong miyembro, dalawa sa kanila—sina Sheena at Gwen—ay orihinal na housemate mula sa Pinoy Big Brother: Otso.

Nagsanay ang grupo mula 2019 hanggang 2020 sa ilalim ng mga lokal na tagasanay, na kinabibilangan ni Kitchy Molina, ang propesyonal na vocal coach at dating tagapangulo ng Department of Voice, Music Theater, at Dance sa University of the Philippines College of Music; dance coach na si Mickey Perz; at mga tagasanay na Timog Koreano mula sa MU Doctor Academy. Noong Agosto 3, 2019, nag-debut ang grupo bilang mga nagsasanay sa SHA sa online pre-show ng Pinoy Big Brother: Otso Celebr8 at the Big Night. Nagtanghal sila sa kanilang unang mall show sa Taguig noong Agosto 15, 2019. Kalaunan noong 2019, humarap sila sa isang kaganapan sa Pambansang Komisyon sa Kabataan kung saan sila ay pinangalanang mga ambassador ng kabataan. Lumahok din sila sa pagdiriwang ng pasasalamat ng Palaro ng Timog Silangang Asya 2019.

Noong Mayo 2020, inilabas ni Dyogi sa Twitter ang isang performance practice video ng grupong kumakanta at sumasayaw sa kantang "Ngiti" nina Young JV at Gary Valenciano upang ipakita ang kanilang progreso sa pagsasanay. Noong Agosto 2020, lumahok ang grupo sa ikaapat na araw ng Happy Hallyu Day ng Philippine K-pop Convention, at nagtanghal ng mga K-pop dance cover kabilang ang "In & Out" ng Red Velvet, "How You Like That" ng Blackpink at "More & More" ng Twice.

Para sa pre-debut single ng Bini, nagtulungan ang MU Doctor Academy at ang Timog Koreanong music production group na Vo3e para gawan ng electropop remake ang kanta ng pambansang alagad ng sining na si Ryan Cayabyab na "Da Coconut Nut." Bilang karagdagan, nakipagtulungan ang MU Doctor Academy sa mga koreograpo na sina Moon Yeon-joo at Kwak Seong-chan, na dating nagtrabaho sa mga K-pop group, upang lumikha ng koreograpia. Noong Nobyembre 6, 2020, pinalabas ang opisyal na lyric video para sa kanilang remake ng "Da Coconut Nut" sa opisyal na YouTube channel ng grupo, na sinundan ng opisyal na music video noong Nobyembre 20. Noong Nobyembre 21, tinanghal ng Bini ang "Da Coconut Nut" nang live sa unang pagkakataon sa noontime variety show na It's Showtime, kung saan ito ay tinanggap ng mga manonood.

Noong Disyembre 4, 2020, pumirma ng kontrata ang Bini sa Star Magic at Star Music.

 2021–2022: Debut; Born to Win 
Naglabas ang Bini ng maraming mga teaser na humahantong sa kanilang debut, kasama ang kanilang unang opisyal na debut teaser na inilabas noong Mayo 4, 2021, sa pamamagitan ng isang QR code na humantong sa isang larawang may nakasulat na "Are you ready for the Biniverse?" (Handa ka na ba para sa Biniverse?) Sa parehong buwan, inanunsyo ng kanilang music label na Star Music, ang opisyal na debut ng grupo sa isang single na pinamagatang "Born to Win", na inilabas noong Hunyo 4.

Sa parehong araw ng pagpapalabas ng "Born to Win", pinangunahan ng grupo ang unang parte ng kanilang debut launch na Bini: The Runway, na isinahimpapawid sa pamamagitan ng KTX. Ang kaganapan ay may konseptong pinagsama ang moda at musika, na nagpapakita ng unang opisyal na pampublikong hitsura ng grupo, na may pasadyang mga likha ng Pilipinong taga-disenyo na si Francis Libiran. Noong araw ding iyon, isang eksklusibo ang ipinakita ng Pilipinong magasin na Metro sa debut ni Bini, gayundin ang photoshoot ng grupong nakasuot ng mga dami na ginawa ni Libiran.

Ang ikalawang bahagi ng paglulunsad ng Bini, The Showcase, ay ginanap noong Hunyo 11, 2021 bilang opisyal nilang debut. Nakipag-ugnayan sila sa mga tagahanga at nagtanghal ng isang maliit na concert kung saan inawit nila ang "Da Coconut Nut" at "Born to Win". Nagpakita rin ang grupo ng tatlong pagtatanghal sina Gwen at Sheena ng "Tagu-Taguan" ni KZ Tandingan, sina Colwt, Jhoanna, at Maloi ng "Biyaya" ni Janine Berdin, at sina Aiah, Stacey, at Mikha ng "World War C", isang orihinal na rap na tumatalakay sa pagkakaroon ng lakas sa gitna ng pandemya ng COVID-19. Ipinakita rin sa kaganapan ang mga karanasan ng bawat miyembro at mga kuha mula sa kanilang masisinang pagsasanay sa Star Hunt Academy.

 Mga sanggunian 

Kategorya:Mga banda mula sa Pilipinas